Det danske kronprinsparet er luksusdyr
De skal arve et av verdens minste monarkier, men på hjemmefronten slår paret de engelske tronarvingene. Når Frederik og Mary går inn hoveddøren hjemme, står en hær av tjenere klar for å servere dem, skriver danske Ektrabladet. Kronprinsparet har ifølge sitt eget regnskap hele 26 ansatte. Nylig ble regnskapet til prins Charles offentliggjort. Der står det til sammenligning at Harry, William og hertuginne Kate kun har ni personlige tjenere - til sammen.- Det er slett ikke unaturlig at Frederik og Mary har langt flere ansatte enn sine kollegaer i London. De jobber som tronfølgerpar på heltid, de disponerer flere egne boliger og ikke minst: de har fire små barn. William og Kate har ikke noe av dette, sier han til VG og fortsetter: - Det ville vært mer naturlig å sammenligne Frederik og Mary med Charles og Camilla, som er britenes tronfølgerpar. Da tror jeg man ville se det motsatte - selv om ikke Charles og Camilla har små barn, sier han. Regnskapet viser imidlertid at Charles og Camilla bare har åtte personlige tjenere. Dette dekker både sekretær, kokker og kammertjenere. Til sammenligning betalte Dronning Margrethe av Danmark hele 46 millioner kroner i lønn til sine 95 ansatte i 2011. Prins Charles har hele 160 mennesker tilknyttet seg, men mesteparten driver med forretningene hans, som blant annet innebærer landbruk.
Det danske kronprinsparet Frederik og Mary har tre ganger så mange personlig ansatte som Kate, William og prins Harry - til sammen.